หุ้นโซลปิดลบ 0.27% เหตุวิตกการเมืองสหรัฐ
หุ้นโซลปิดลบ 0.27% เหตุวิตกการเมืองสหรัฐ
18 พ.ค. 2560

ดัชนีคอมโพสิตตลาดหุ้นเกาหลีใต้ปิดลบในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 6.26 จุด หรือ -0.27% ปิดที่ 2,286.82 จุด
ท่ามกลางบรรยากาศความกังวลว่า ความวุ่นวายทางการเมืองสหรัฐซึ่งเกิดจากประธานาธิบดีโดนัลด์ ทรัมป์ สั่งปลดนายเจมส์ โคมีย์ ออกจากตำแหน่งผู้อำนวยการสำนักงานสอบสวนกลางสหรัฐ (FBI) อาจจะกระทบแผนกระตุ้นเศรษฐกิจที่เขาวางไว้ ขณะที่เงินวอนอ่อนค่าเมื่อเทียบดอลลาร์สหรัฐ
ส่วนปริมาณการซื้อขายปานกลาง 374.4 ล้านหุ้น มูลค่า 5.83 ล้านล้านวอน (5.18 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 507 ต่อ 296
 